Tapelių ežeras

Tapelių ežeras – ežeras Vilniaus miesto šiaurės rytinėje dalyje, negyvenamoje miškingoje vietovėje į vakarus nuo Tapelių kaimo. Patenka į Tapelių kraštovaizdžio draustinį. Ežeras lengvai pasiekiamas keliu Karačiūnai–Bezdonys, gausiai lankomas vilniečių. Plotas 13,1 ha.

Ežeras telkšo dubaklonyje, gan stambioje glaciokarstinėje duobėjeGuobytė, R. (2014). Vilniaus miesto geologija ir geomorfologija. Vilnius: Lietuvos geologijos tarnyba. Prieiga internete , yra netaisyklingos ovalios formos. Ilgis iš šiaurės į pietus – 0,69 km, plotis – iki 0,3 km, altitudė 136,5 m v.j.l. (Lietuvos aukščių sistemoje), didžiausias gylis 9,45 m, vidutinis gylis 4,36 m, tūris 573,8 tūkst. m³.Pileckas, M., Žiliūtė, G. (2020). Tapelių ežero morfometrija ir baseino fizinės geografinės ypatybės. Geografija ir edukacija: mokslo almanachas = Geography and education: science almanac, (8), 54–68. DOI: http://dx.doi.org/10.5200/GE.2020.4 Šlaitai palyginti neaukšti, iki 4-5 m santykinio aukščio. Ežerą supa miškai: vakaruose driekiasi Antavilio miškas, rytuose – Kairėnų miškas. Vakarinėje ir pietinėje pakrantėse įrengti du paplūdimiai, vasaros sezono metu budi gelbėtojai.

Ežero pavadinimas kilo nuo Tapelių kaimo. Ežeras nuotakus, priklauso Antavilio (mažas kairysis Neries intakas) baseinui. Šiaurėje iš ežero išteka A-2 upelis (į Juodį), kurį galima laikyti Antavilio ištaka. XIX a. tarp Tapelių ir Lydekinio ežerų buvo iškastas kanalas, kuriuo vandens perteklius iš Lydekinio ežero ir aplinkinių grioviais apsausintų teritorijų nutekėdavo į Tapelių ežerą. XX a. aštuntajame dešimtmetyje šis kanalas buvo užblokuotasTarasiuk, N, Moisejenkova, A, Koviazina, E, Karpicz, R, Astrauskienė, N. (2009). On the radiocesium behaviour in a small humic lake (Lithuania). Nukleonika, 54 (3), 211–220. ir nebefunkcionuoja. Ežeras gausiai maitinamas požeminiais vandenimis, jo dugne aptikta nemažai šaltiniųMoisejenkova, A., Tarasiuk, N., Koviazina, E., Maceika, E., Girgždys, A. (2012). 137Cs in Lake Tapeliai, Lithuania. Lithuanian Journal of Physics, 52(3), 238–252. DOI: https://doi.org/10.3952/physics.v52i3.2476. Dėl periodiškai į ežerą patenkančių pelkinių rūgščių vanduo turi rusvą atspalvį.

Ežeras kasmet reguliariai įžuvinamas, jame vykdoma ribota žūklė. Ežero žuvų išteklių rūšinė sudėtis: karpiai, baltieji amūrai, lynai, karšiai, lydekos, ešeriai, kuojos, raudės, auksiniai ir sidabriniai karosai, pūgžliai, vėgėlės.


 Šaltiniai 

Kategorija:Vilniaus miesto ežerai